laion/Wikipedia-Exotic huggingface dataset:
מר עוקבא (גאונים)

מר עוקבא היה ריש גלותא בבגדאד במחצית הראשונה של המאה ה-10; ריש גלותא השני שמת בגלות. כאשר נמנה כהן צדק השני כגאון של פומבדיתא, פרצה מחלוקת בינו לבין מר עוקבא לגבי רווחים שהגיעו מח'וראסאן. חבריו של כהן צדק השני הצליחו ללחוץ על הח'ליפה אל-מקתדר להדיח את מר עוקבא. זמן קצר לאחר מכן, בשנת 917, מר עוקבא עזב את בגדאד ללכת לקרסימין, אבל כאשר הח'ליפה הלך בחודשי הקיץ לארמונו בספרן, מר עוקבא הגה תוכנית למצוא חן בעיני הח'ליפה, על ידי פגישה יומית עם מזכירו של הח'ליפה שכללה קריאת שירים יפים. הדבר מצא חן בעיני מזכירו של הח'ליפה והוא רשם את השירים והראה אותם לאדונו, שגם בעיניו מצאו השירים חן הוא הזמין את מר עוקבא לפגישה ושאל אותו אם הוא רוצה לבקש משהו. מר עוקבא ביקש לחזור להיות ראש הגולה. הח'ליפה הגשים משאלה זו, ומר עוקבא חזר לבגדאד כראש הגולה. עם זאת, כהן צדק השני וחבריו הצליחו בשנית להביא לידי הדחתו וגירושו, והוא נסע לאפריקה, ונתקבל בקירואן כצאצא בית המלוכה. בבית הכנסת נבנתה מעין בימה עבורו ליד ארון הקודש, והוא תמיד היה עולה לעלייה השלישית, כשהביאו לפניו את ספר התורה. מר עוקבא – אמורא בבלי בדור הראשון לאמוראים, כיהן כראש הגולה בבבל בתקופתו של שמואל רב עוקבא בר חמא – אמורא בבלי שחי בדור הרביעי מר עוקבא באנציקלופדיה היהודית (באנגלית)
בראדלי סטרייקר

בראדלי רוברט סטרייקר (באנגלית: Bradley Robert Stryker; נולד ב-29 ביוני 1977) הוא שחקן אמריקאי. סטרייקר נולד בסיאטל, וושינגטון ב-29 ביוני 1977. בשנת 2003 התפרסם עם גילום דמותו של טריי אטווד (אחיו של ראיין אטווד) בשני פרקים בדרמת הנעורים "The O.C."‎. בשנת 2016 ביים וכתב את סרטו העלילתי הראשון "Land Of Smiles". הסרט הוקרן בבכורה בפסטיבל הסרטים NewFilmmakers New York ב-27 באפריל 2016 ולאחר מכן שוחרר לאקרנים ברחבי ארצות הברית ב-1 בינואר 2018; סך הכל הסרט זכה בכ-33 פרסים בפסטיבלי קולנוע ברחבי העולם. בראדלי סטרייקר, במסד הנתונים הקולנועיים IMDb (באנגלית) בראדלי סטרייקר, באתר AllMovie (באנגלית) בראדלי סטרייקר, במסד הנתונים הקולנועיים KinoPoisk (ברוסית) Hellter interviews Bradley Stryker (The Brotherhood, Final Stab), Gruemonkey "Media From the Heart by Ruth Hill" Interview With Actor Bradley Stryker, "Chesapeake Shores", My Devotional Thoughts
Stairway to Heaven

"Stairway to Heaven" (בעברית: "מדרגות לגן עדן") הוא שיר של להקת הרוק הבריטית לד זפלין. השיר לא יצא מעולם כסינגל, ועם זאת הפך לאחד השירים המוכרים ביותר של הלהקה בפרט ושל הרוק בכלל. את השיר כתב סולן הלהקה רוברט פלאנט והלחין גיטריסט הלהקה ג'ימי פייג'. הוא הוקלט בשנים 1971-1970 ויצא בשנת 1971 כחלק מהאלבום הרביעי וחסר השם של הלהקה. לשיר התחלה שקטה והמשך אקוסטי, שלאחריו הופך השיר לרועש יותר, בסגנון הארד רוק. השניות האחרונות של השיר שקטות, כך שהוא מסתיים באותה נימה בה החל. אורכו של השיר 8:02 דקות, משך זמן הנחשב לארוך עבור שיר רוק. לשיר נקשר מסתורין, הן בגלל המילים המורכבות והן בגלל הטענה שלפיה אם משמיעים את השיר לאחור ניתן לשמוע מסרים שטניים. טענות אלו התיישבו עם הקשר בין פולחן השטן לרוק הכבד, אולם בניגוד ללהקות הבי מטאל שאכן הזכירו את השטן באופן מפורש בשיריהן, אין ב-Stairway to Heaven אזכור או רמז לשטן. חברי לד זפלין הכחישו את הטענות הקושרות את השיר לפולחן השטן. נכון לאוגוסט 2013, הטאב של השיר, זכה לדירוג הגבוה ביותר לאורך השנים, באתר Ultimate Guitar Archive. במאי 2014 הגישו נציגי להקת ספיריט, תביעה לבית המשפט, בטענה כי חלק של השיר לקוח מהשיר Taurus, אותו הקליטה בשלהי שנות השישים, אך תביעתם נדחתה. מידע על היצירה "Stairway to Heaven" באתר מיוזיק בריינז מידע על הקומפוזיציה "Stairway to Heaven" באתר AllMusic גרסאות נוספות ל"Stairway to Heaven" באתר SecondHandSongs סרטון השיר "Stairway to Heaven" באתר יוטיוב שמונה דקות בגן עדן, ynet nrg תרבות, מדרגות לבית המשפט: תביעת ענק נגד לד זפלין, באתר nrg‏, 20 במאי 2014 המושבעים הכריעו: לד זפלין לא העתיקו את "מדרגות לגן עדן", באתר כלכליסט, 23 ביוני 2016
קלוד ללוש

קלוד ללוש (בצרפתית: Claude Lelouch; נולד ב-30 באוקטובר 1937) הוא במאי ותסריטאי יהודי-צרפתי. ללוש נולד בצרפת. אביו היה בן למשפחה יהודית מאלג'יריה, ואמו התגיירה. הוא נחשב לבמאי מוביל ומוערך בקולנוע הצרפתי. במהלך הקריירה הקולנועית שלו יצר ללוש למעלה מארבעים סרטים, שרבים מתוכם זכו להצלחה בינלאומית. סרטו גבר ואישה מ-1966 זכה בשני פרסי אוסקר ובפרס דקל הזהב בפסטיבל קאן. זכות הגבר (1960) אהבה על תנאי (1963) נשות הלילה (1964) ילדה ורובים (1965) גבר ואישה (1966) לחיות למען החיים (1967) רחוק מווייטנאם (1967) 13 יום בצרפת (1968) האהבה, החיים והמוות (1969) הנבל (1970) סמיק סמאק סמוק (1971) הרפתקה היא הרפתקה (1972) השנה הטובה (1973) כל החיים (1974) נישואין (1975) חתול ועכבר (1975) הטובים והרעים (1976) לחיות מחדש (1976) גבר אחר חיים אחרים (1977) רובר רובר (1978) לחיי שנינו (1979) אלה והאחרים (1981) אהבתה של אדית פיאף (1982) יחי החיים (1983) לעזוב ולחזור (1985) אהבה בצל הסכנה (1985) גבר ואשה – עשרים שנה אחרי (1986) משחק לעשרים (1989) עלובי החיים (1995) גבירותיי ורבותיי (2002) הצטלבות (2007) הוא+היא (2015) החיים שלנו (2017) שנות חיינו היפות (2019) אתר האינטרנט הרשמי של קלוד ללוש אתר האינטרנט הרשמי של קלוד ללוש קלוד ללוש, ברשת החברתית אקס (טוויטר) קלוד ללוש, ברשת החברתית אינסטגרם קלוד ללוש, במסד הנתונים הקולנועיים IMDb (באנגלית) קלוד ללוש, באתר "אידיבי", מאגר הידע העברי לקולנוע ישראלי ועולמי קלוד ללוש, באתר AllMovie (באנגלית) קלוד ללוש, במסד הנתונים הקולנועיים KinoPoisk (ברוסית) קלוד ללוש, באתר MusicBrainz (באנגלית) קלוד ללוש, באתר Discogs (באנגלית) קלוד ללוש, באתר אנציקלופדיה בריטניקה (באנגלית) מרב יודילוביץ', אהבה בת 50, באתר ynet, 13 בדצמבר 2007 מרב יודילוביץ', הוא עוד ישוב, באתר ynet, 16 בדצמבר 2007 מאיה פז, טורונטו‏, קלוד ללוש: "אני אוהב מאוד את ישראל. יום אחד אולי אצלם שם סרט", באתר וואלה, 17 במרץ 2016 זאב רב-נוף, אל תירא, אנחנו איתך!, דבר, 24 בספטמבר 1969 ערך זה הוא קצרמר בנושא קולנוע ובנושא צרפתים. אתם מוזמנים לתרום לוויקיפדיה ולהרחיב אותו.
כחול מופלא

כחול מופלא או כחול עמוק (באנגלית: Deep Blue) הוא סרט טבע משנת 2003, מבית ה-BBC אשר מבוסס על סדרת הטבע מ-2001: הכוכב הכחול. זהו הסרט הראשון שיצא לאקרנים בידי החברה " BBC Worldwide". הסרט בוים בידי אלסטייר פות'רגיל ואנדי ביאט ומקוריין בידי השחקן מייקל גמבון וכן בידי דייוויד אטנבורו ופירס ברוסנן. הסרט שודר גם בישראל ב-2004 בקריינותו של דליק ווליניץ. הסרט הוקרן בלמעלה מ-20 מדינות (לא כולל ארצות הברית) בין 2003 ל-2005 וזכה ב-30 מיליון דולר, כך שהוא סרט הטבע המרוויח ביותר שיצא בגרמניה וגם ביפן הגיע למקומות הראשונים. באתר Metacritic הוא קיבל ביקורות טובות יחסית כש-11 מבקרים אמריקאים מתוך 17 שצפו בסרט העניקו לו ציונים חיוביים. שישה מבקרים נתנו לו ביקורות מעורבות. נוסף לסרט יצא מארז DVD תומך שהוציא מעל 480,000 עותקים שלו באירופה. הסרט עוסק בבתי הגידול של האוקיינוסים והימים השונים ובבעלי חיים תת-ימיים החיות בהם. הצילומים מורכבים מקטעים ששודרו בסדרה של ה-BBC, אך רבע מהקטעים בו לא שודרו בתוך הסדרה. הוא מורכב ממעל 70,000 שעות צילום תת-מיימי ורובו הגדול אילם כשרק 15 שורות מקוריינות. בצורתו הוא דומה לסרט המצליח עולם גדול מופלא שיצא בשנת 2007 ומבוסס על הסדרה עולם מופלא. מרבית חלקי הסרט נצפו בסדרת "הכוכב הכחול", כשקטעים מועטים לא נראו בה. בין השאר נראה בסרט החיים באוקיינוס הפתוח בו שוחים מינים שונים של דולפינים, כרישים טונה זהובה ועופות ים במרדף אחרי דגים ולצידם לווייתן צפוני רעב, עמלץ כחול מהיר, מפרשניים ומנטות משייטים ומעליו עפים אלבטרוסים, בחופים נראה סרטן בועות חול מסנן מזון ופרטי קטלן חוטפים אריות ים צעירים מהיבשה, במימי הקטבים נראים דוב קוטב שוחה, לבתנים ופינגווינים קיסריים הצועדים על הקרח, בשוניות אלמוגים נראים צניניות הרודפות אחרי דגים קטנים, אלמוגים הפורחים ומתרבים בלילה ולהקה של כרישון לבן-קצוות בציד, לחופי קליפורניה יערות של קלפ שופעי דגים ונקבת לווייתן אפור עם גורה נודדים אחרי הקריל אך מותקפים בידי קטלנים רעבים ובימים הממוזגים הדרומיים נראה סוסון האצה המוזר וטריגוניים מרחפים סמוך למבוך סלעים, מהמעמקים מגיחים יצורי מוזרים העולים לפני השטח בלילה ואז חוזרים למצולות בהם חכאים טורפים, דיונונים שקופים, מסרקניות וניבני תהומות ובקרקעית הים נראות נביעות הידרותרמיות רותחות ואיים מרוחקים המושכים אליהם פטישנים, צבי ים ודגי שמש. בסוף הסרט נראה בעל החיים הגדול בעולם - הלווייתן הכחול המצוי בסכנה עקב הפגיעה בימים. אתר האינטרנט הרשמי של כחול מופלא "כחול מופלא", במסד הנתונים הקולנועיים IMDb (באנגלית) "כחול מופלא", באתר AllMovie (באנגלית) "כחול מופלא", באתר Box Office Mojo (באנגלית) "כחול מופלא", באתר Metacritic (באנגלית) "כחול מופלא", באתר אידיבי "כחול מופלא", באתר דיסני+ סרטים (באנגלית) "כחול מופלא", במסד הנתונים הקולנועיים KinoPoisk (ברוסית)
כחול עמוק (פירושונים)

האם התכוונתם ל... כחול עמוק (מחשב) – מחשב למשחק שחמט, שפותח על ידי חברת IBM סרטים: "Deep Blues: A Musical Pilgrimage to the Crossroads" משנת 1992 "כחול עמוק" - סרט מ-2001 של הבמאי Dwight H. Little "כחול מופלא - סרט מ-2003 הקרוי גם "כחול עמוק" מוזיקה: "Deep Blue" - אלבום מאת הלהקה Parkway Drive "Deep Blue" - אלבום מאת מארק פיטרס "Deep Blue" - אלבום מאת פיטר מולווי "Deep Blue: Chaos from Darkism" ו-"Deep Blue: Chaos from Darkism II" - אלבום מאת להקת Balzac "The Deep Blue" - אלבום מאת שרלוט הית'רלי כחול עמוק – שיר של ג'ורג' האריסון אחר: כחול עמוק (סדרת טלוויזיה) (אנ') – סדרת דרמה/אקשן אמריקאית כחול עמוק (ספר) – ספר של ה-BBC שנכתב בידי מארק מוריס כחול עמוק (משחק מחשב) – משחק מחשב של חברת "Pack-In-Video"
תיקון קוראים

תיקון קוראים (או תיקון סופרים) הוא ספר כרוך ומודפס בו נמצאים טקסטים הנקראים במקור ממגילת קלף או מספר תורה שנכתבו על ידי סופר סת"ם (חמישה חומשי תורה, הפטרות וחמש מגילות). תיקון הקוראים מחולק לשתי עמודות: בראשונה מצוי הטקסט בצורה שבה הוא נכתב על ידי סופר הסת"ם על ספר התורה או המגילה המקוריים; העמודה השנייה היא תעתיק של אותו הטקסט הכולל ניקוד, טעמים, וחלוקה לפרקים ולפסוקים. בעבר הספר נקרא תיקון סופרים, מכיוון שהוא נועד עבור סופרי סת"ם הבאים לכתוב ספר תורה. בכתיבת ספר תורה ישנם כללים רבים אשר חריגה מהם עלולה לפסול את ספר התורה -בכל הנוגע לעימוד, למספר האותיות שבכל עמודה, לפרשות הפתוחות והסתומות (המרווחים שבאמצע הטקסט בין עניין לעניין), וכן לנוסח האותיות המדויק. על כן משתמשים הסופרים בתיקון הסופרים כ"אב נוסח" מוגה ומדויק, שאותו הם מעתיקים בשלמות. "תיקון סופרים" מכיל את הנוסח של התורה ללא ניקוד או טעמים. עבור הקוראים בתורה, צירפו אליו את נוסח המקרא המנוקד ועם טעמים, שיעשו בו שימוש להכנת הקריאה. תיקון קוראים הנפוץ משנת תש"ל הוא עם רמ"ה עמודים. אמנם קדמו לו תיקון עם רמ"ח עמודים, עם 42 שורות לכל עמוד, אשר נמצא בשימוש בקרב קהילות רבות, בפרט בחסידות בעלז; תיקון רט"ו עמודים, עם 48 שורות; תיקון קע"ג עמודים אשר היה נהוג בקהילות רבות באשכנז, עם 60 שורות; תיקון רס"ד עמודים, עם 42 שורות; תיקון תימני רכ"ו עמודים, עם 51 שורות. תיקון קוראים, הוא למעשה כלי להכנת הקריאה בתורה. תיקון הקוראים נועד לגשר על הבעייתיות שבקריאת הטקסט מספר התורה באופן הנכון, שכן בספר התורה אין ניקוד או טעמים, והקורא צריך לזכור אותם בקוראו בתורה. בצורת העימוד בתיקון הקוראים, המביאה גם את הטקסט כפי שהוא מופיע בספר התורה, יכול הקורא להתכונן אליה ולנסות את זכרונו בקריאה בעמודה זו. העמודה המנוקדת ובעלת הטעמים מאפשרת לקורא לבחון את נכונות קריאתו ולזכור את הניקוד וההטעמה הראויים לכל מילה. ישנן מהדורות רבות של תיקוני קוראים וסופרים. ההבדלים בין המהדורות בדרך כלל הם שוליים, וכוללים הבדליים בגופן האותיות (בהתאם למנהגי העדות), בהכרעה שונה במחלוקות דקדוקיות והוספות ויזואליות שונות המקלות על הקורא את ההכנה. בין תיקוני הקוראים הנפוצים כיום: תיקון קוראים סימנים - בעריכת הרב שמואל מאיר ריאחי (במקור בהוצאת פלדהיים; כיום בהוצאה עצמית). תיקון קוראים זה הוא מהנפוצים ביותר, והוא כולל סימנים גרפיים להבדל בין שווא נע לשווא נח, בין קמץ רחב לקמץ קטן, בין הטעם קדמא לטעם פשטא, בין האות שין ימנית לאות שין שמאלית ועזרים נוספים. כמו כן, במהדורה זו נוספו תקציר "מנחת שי" ו"שיטה מקובצת" - אוסף סימנים לזכירת טעמי המקרא. קיים בנוסח אשכנזי וספרדי בפורמט גדול, בינוני וכיס. תיקון קוראים איש מצליח - בהוצאת ישיבת כסא רחמים. מוגה על פי המדקדקים רבי ידידיה שלמה מנורצי, רבי שאול הכהן ורבי מצליח מאזוז, כפי הכרעותיו של הרב מאיר מאזוז. כולל סימנים להבדל בין שווא נע לשווא נח, בין קמץ רחב לקמץ קטן ועוד. תיקון קוראים חורב - על פי הגהותיו של הרב מרדכי ברויאר המבוססות על כתב יד לנינגרד וכתר ארם צובה. תיקון קוראים קורן - בהוצאת קורן, על פי הקביעות הדקדוקיות של תנ"ך קורן ובגופן קורן. במהדורה זו, גם העמודה הלא-מנוקדת אמודפסת בגופן קורן ולא בגופן של כתיבת סת"ם. קריאה בתורה טעמי המקרא תיקון קוראים באתר מכון ממרא. המילים מופיעות ללא ניקוד וטעמים למעט מילה שסמן העכבר נמצא מעליה. מקראות גדולות הכתר עם תיקון קוראים
קרחון מיקאדו

קרחון מיקאדו (באנגלית: Mikado Glacier) הוא קרחון בצפון האי אלכסנדר, שבאנטארקטיקה. הקרחון ממוקם בצידו הצפונה של מצוק מאהלר. הקרחון זורם לכיוון מערב - דרום-מערב ונשפך אל קרחון סאליבן, בסמוך למקום בו קרחון סאליבן נשפך אל קרחון גילברט. גובהו של הקרחון 737 מטרים מעל פני הים. שמו של ההר נתן לו על ידי הוועדה המייעצת לשמות אנטארקטיים של בריטניה. ההר נקרא על שמה של האופרה "המיקאדו" מאת גילברט וסאליבן (שם הקרחון ניתן בו בעת שניתן שם לקרחון סאליבן - על שמו של המלחין האנגלי סר ארתור סאליבן - וקרחון גילברט - על שמו של הליבריתן (מחבר האופרות) האנגלי ויליאם שוונק גילברט שותפו של סאליבן); וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. קרחון מיקאדו באתר הסקר הגאולוגי של ארצות הברית קרחון מיקאדו באתר הגאזט האנטארקטי המשווה SCAR של ממשלת אוסטרליה קרחון מיקאדו באתר mindat מפת אזור קרחון מיקאדו מזג אוויר נוכחי עדכני בקרחון מיקאדו תחזית מזג אוויר עדכנית ארוכת טווח עבור קרחון מיקאדו מידע גאוגרפי והיסטורי מידע גאוגרפי מידע היסטורי על מנת שמות אתרים באזור
מיקאדו

האם התכוונתם ל... מיקאדו - כינוייו של הקיסר של יפן מבצע מיקאדו – מבצע שלא יצא אל הפועל, של חיל האוויר המלכותי הבריטי במלחמת פוקלנד קרחון מיקאדו – קרחון באי אלכסנדר שבאנטארקטיקה שובל מיקאדו – סוג של פסיון (Syrmaticus mikado) חיפושית מקיאדו – חיפושית מתת משפחה Ptiliinae מיכאל ורשבסקי (מיקאדו) - פעיל חברתי ועיתונאי ישראלי המיקאדו – אופרה קומית משנת 1885 מאת גילברט וסאליבן דוקים – משחק המכונה באירופה "מיקאדו"
אנקי באגר

אן-כריסטין "אנקי" באגר (באנגלית: Ann-Christin "Ankie" Bagger, נולדה ב-30 בספטמבר 1964) היא זמרת-יוצרת שוודית אשר מרבה לשיר שירי פופ ודיסקו. באגר זכתה לתשומת לב ראשונה בשנת 1988, כאשר ביצעה מחדש את השיר "Varje liten droppe regn", של הרייס, בשם החדש "People Say It's in the Air". כמו כן, היא אחת מיוצרות הסולו שנהנו מיצירותיו של מלחין ומפיק הלהיטים השוודי נורל אוסון בארד. באגר ידועה גם בזכות להיטה הבינלאומי "Where Were You Last Night". 1989: Where Were You Last Night 1993: From the Heart 1995: Flashback #01 "People Say It's in the Air" (1988) "I Was Made for Lovin' You" (1989) "Where Were You Last Night" (1989) "Love Really Hurts Without You" (1990) "Fire and Rain" (1990) "Happy, Happy Year for Us All" (With The Sylvesters) (1990) "If You're Alone Tonight" (1991) "Every Day Every Hour" (1992) "Bang Bang" (1993) "Where Is Love?" (1993) "The Way I Dream About You" (1993) "You Can't Buy My Love" (2009) (פיטר גוסטפסון בשיתוף אנקי באגר) "Du kan inte lura mig" (2009) "Because It's Christmas" (2011) מדיה וקבצים בנושא אנקי באגר בוויקישיתוף אנקי באגר, ברשת החברתית פייסבוק אנקי באגר, באתר Last.fm (באנגלית) אנקי באגר, באתר AllMusic (באנגלית) אנקי באגר, באתר MusicBrainz (באנגלית) אנקי באגר, באתר Yandex.Music (ברוסית) אנקי באגר, באתר Discogs (באנגלית) אנקי באגר, באתר SecondHandSongs Discogs: Ankie Bagger, accessed 2010-05-18 Ankie Bagger - People Say Its In The Air, נבדק ב-2020-02-04 Ankie Bagger, Discogs (באנגלית) Ankie Bagger - Where Were You Last Night, Discogs (באנגלית)
בוריסיאקיה

בוריסיאקיה (שם מדעי: Borissiakia) הוא סוג נכחד של מפריט פרסה ממשפחת הכליקותריים הקדומה. הוא חי בסוף תקופת האוליגוקן במרכז אסיה, ומאובניו התגלו במזרח ובדרום קזחסטן. סוג זה הוגדר בשנת 1946 בידי החוקר אלכסיי בוריסיאק (רו'), על שמו נקרא. סוג זה כלל מין אחד - Borissiakia betpakdalensis, אשר במקור השתייך לסוג כליקותריום. הבוריסיאקיה היה יונק אוכל עלים שניזון בדומה לעצלן קרקעי או גורילה מענפים ועלים שגדלו על העצים. הוא היה בעל צוואר ארוך ורגליים קדמיות ארוכות עם 3–4 אצבעות בעלות טפרים מאונקלים כמו של עצלנים שהתכופפו ועזרו לו להוריד את העלים מטה מהעץ. מבנה הלסתות שלו דמה לאלה של סוסיים, אך השיניים עצמם היו חלשות יותר ודמו לשיני הברונתותריומים הכבדים. הוא ניזון כלוחך עלים (Browsing). הרגליים האחוריות היו בעלות שלוש אצבעות בעלות פרסות רחבות בקצותיהם. הבוריסיאקיה הגיע לאורך של 4 מטרים, לגובה 2.3 מטר ולמשקל של מעל 600 קילוגרם, כך שהיה אחד מהגדולים שבבני משפחתו. גודלו אולי הגן עליו מטורפים אפשריים, ואולי גם טפריו הגדולות. עם זאת הוא נכחד בסוף התקופה כנראה משינויי אקלים גדולים במרכז אסיה. מדיה וקבצים בנושא בוריסיאקיה בוויקישיתוף בוריסיאקיה, באתר GBIF (באנגלית)
Where Were You Last Night

Where Were You Last Night הוא אלבום הבכורה של הזמרת השוודית אנקי באגר. אלבום הבכורה יצא לאור בשנת 1989, על ידי חברת התקליטים תקליטי סונט. מתוך האלבום יצאו ארבעת הסינגלים "People Say It's in the Air", ‏"I Was Made for Lovin' You", ‏"Where Were You Last Night" ו-"Love Really Hurts Without You". עם יציאתו נכנס האלבום אל המקום השלוש עשרה במצעד האלבומים של שוודיה. האלבום הופק על ידי אנדרס הנסון, אולה האקנסון וטים נורל. ביפן יצא האלבום ב-21 בדצמבר 1990, שנה לאחר צאתו בשאר העולם. שיר הנושא של האלבום "Where Were You Last Night", זכה להצלחה בינלאומית, תוך שהגיע אל המקום הרביעי במצעד השירים של שוודיה. השיר "I Was Made for Lovin' You", הוקלט מחדש על ידי באגר ובמקור שייך ללהקה קיס. מידע על האלבום Where Were You Last Night באתר MusicBrainz האלבום Where Were You Last Night באתר Discogs אנדרס הנסון, אולה האקנסון, טים נורל Ankie Bagger - People Say It's In The Air, Discogs (באנגלית) Ankie Bagger - Where Were You Last Night, Discogs (באנגלית) "Nightwish - Where Were You Last Night". DiscoGS. נבדק ב-2011-01-20. Ankie Bagger - People Say It's In The Air, Discogs (באנגלית) Ankie Bagger - I Was Made For Loving You, Discogs (באנגלית) Ankie Bagger - Where Were You Last Night, Discogs (באנגלית) Ankie Bagger - Love Really Hurts Without You, Discogs (באנגלית) swedishcharts.com - Ankie Bagger - Where Were You Last Night, swedishcharts.com Ankie Bagger - Where Were You Last Night, Discogs (באנגלית) Ankie Bagger - Where Were You Last Night, Discogs (באנגלית) The song entered Swedish Trackslistan on 11 November 1989 and stayed on the chart for 6 weeks peaking at #4. Kiss - I Was Made For Lovin' You, Discogs (באנגלית)
זה מה שחסר לי עכשיו (סדרת טלוויזיה)

זה מה שחסר לי עכשיו (באנגלית: I Am Not Okay with This) היא סדרת טלוויזיה אמריקאית מסוגת דרמת נעורים קומית, המבוססת על רומן גרפי באותו השם מאת צ'ארלס פורסמן (אנ'). הסדרה עלתה לשידור בכל הפלטפורמות של שירות הזרמת המדיה "נטפליקס" ב-26 בפברואר 2020. לסדרה תוכננה עונה שנייה, אולם באוגוסט 2020 נטפליקס ביטלה את הסדרה בעקבות מגפת הקורונה. סופיה ליליס - סידני "סיד" נובאק סופיה בראיינט - דינה ויאט אולף - סטנלי "סטן" בארבר קתלין רוז פרקינס - מגי נובאק, אמה האלמנה של סידני איידן ווייטאק-היסונג - ליאם נובאק, אחיה הצעיר של סידני ריצ'רד אליס - בראד לואיס ב-10 ביוני 2019 נודע כי נטפליקס הזמינה עונה ראשונה בת שמונה פרקים שתתבסס על הרומן הגרפי "זה מה שחסר לי". הסדרה נוצרה על ידי ג'ונתן אנטוויסטל וכריסטי הול, שמשמשים גם כמפיקים בפועל לצדם של שון לוי, דן לוין, דן כהן וג'וש בארי. עונתה הראשונה של הסדרה עלתה לשידור ב-26 בפברואר 2020. נטפליקס חידשה את הסדרה לעונה שנייה, אולם באוגוסט 2020 ביטלה את הסדרה עקב נסיבות הקשורות במגפת הקורונה. לצד ההכרזה על הפקת הסדרה, הוכרז כי סופיה ליליס, סופיה בראיינט, ויאט אולף וקתלין רוז פרקינס יככבו בצוות השחקנים הראשי של הסדרה, כאשר איידן וייטאק-היסונג וריצ'רד אליס יצטרפו לצוות השחקנים המשני. צילומי הסדרה החלו בפיטסבורג במהלך יוני 2019. אתר האינטרנט הרשמי של זה מה שחסר לי עכשיו (באנגלית) זה מה שחסר לי עכשיו, ברשת החברתית אקס (טוויטר) זה מה שחסר לי עכשיו, ברשת החברתית אינסטגרם "זה מה שחסר לי עכשיו", במסד הנתונים הקולנועיים IMDb (באנגלית) "זה מה שחסר לי עכשיו", באתר נטפליקס "זה מה שחסר לי עכשיו", באתר Rotten Tomatoes (באנגלית) "זה מה שחסר לי עכשיו", באתר Metacritic (באנגלית) "זה מה שחסר לי עכשיו", במסד הנתונים הקולנועיים KinoPoisk (ברוסית) Andreeva, Nellie (December 12, 2018). "Netflix Orders Coming-Of-Age Series 'I Am Not Okay with This' From Jonathan Entwistle & Shawn Levy Based On Comic". Deadline Hollywood. Retrieved February 3, 2020. See What's Next [@seewhatsnext] (January 21, 2020). "Sophia Lillis, Wyatt Oleff, and Sofia Bryant star in I Am Not Okay With This, a truly super coming of age series from the producers of #StrangerThings and the director of The End of the F***ing World that's kinda like if John Hughes made X-Men — FIRST LOOK:" (Tweet). Retrieved February 3, 2020 – via Twitter. Bennett, Anita (June 10, 2019). "'I Am Not Okay With This': Sophia Lillis To Star, Wyatt Oleff, Kathleen Rose Perkins Among Six Cast In Netflix Coming-Of-Age Series Based On Comic". Deadline Hollywood. Retrieved February 3, 2020.
From the Heart

From the Heart (בעברית: מתוך הלב) הוא אלבום האולפן השני של הזמרת השוודית אנקי באגר. האלבום יצא לאור בשנת 1993, על ידי חברת התקליטים תקליטי סונט. מתוך האלבום יצאו הסינגלים: "If You're Alone Tonight", ‏"Every Day Every Hour", ‏"Bang Bang", ‏"The Way I Dream About You", ‏"When I Call Your Name" ו-"Where Is Love?". עם יציאתו נכנס האלבום אל המקום החמישים במצעד האלבומים של שוודיה. בשנת 1991, הוציאה באגר את שיר הסינת'פופ "If You're Alone Tonight" כסינגל הראשון מתוך האלבום. בשנת 1992, הוציאה את שיר היורופופ "Every Day Every Hour", כסינגל השני מתוך האלבום. בשנת 1993, הוציאה את השיר "Bang Bang", כסינגל שלישי מהאלבום ואת שאר הסינגלים הנוספים. האלבום מכיל בתוכו שירים בסגנונות שונים כדוגמת סגנון הסינת'פופ והיורופופ. האלבום From the Heart באתר ספוטיפיי Ankie Bagger - Bang Bang, Discogs (באנגלית) Ankie Bagger - From The Heart, Discogs (באנגלית) Ankie Bagger, Discogs (באנגלית) swedishcharts.com - Swedish Charts Portal, swedishcharts.com Ankie Bagger - If You're Alone Tonight, Discogs (באנגלית) Ankie Bagger - Every Day Every Hour, Discogs (באנגלית)
המסלקה הפנסיונית

המסלקה הפנסיונית היא מערכת מידע מרכזית בישראל, שיזם משרד האוצר ומופעלת על ידי חברת "סוויפטנס", כדי לאפשר העברת מידע מלא לגבי כלל החסכונות הפנסיוניים של העובדים במשק. המסלקה הוקמה בשנת 2013. היא מבוססת על מערכת המידע שבנתה חברת נס טכנולוגיות, ומופעלת על ידי חברה בת שהוקמה לשם כך, "סוויפטנס". המסלקה נועדה להגביר את יעילות ודיוק הפעולות בתחום החסכונות הפנסיוניים והביטוחים הנלווים להם של כלל בעלי החסכונות הפנסיוניים - שכירים עצמאים ואחרים, להוריד עלויות, ולהנגיש ייעוץ פנסיוני לכלל האוכלוסייה. בתחילה הייתה ספקנות לגבי יכולתה של המסלקה לתפוס מקום משמעותי בעבודת סוכני הביטוח והחוסכים, אולם השימוש במסלקה הפך לכלי מרכזי בפעילות בענף. המסלקה מרכזת מידע מכ-100 חברות ביטוח ובתי השקעות בהיקף של כ-1.4 טריליון ש"ח ועד היום עשו בו שימוש יותר מ-600 אלף חוסכים. המסלקה מאפשרת לסוכני ביטוח ולעובדים המפרישים כספים לביטוח חיים, ביטוח נכות, קרן פנסיה, ביטוח מנהלים, קופת גמל וקרן השתלמות לקבל את המידע על כל חסכונותיהם ובכלל זה סכומי הצבירה, גובה דמי הניהול, כיסויים ביטוחיים, תשואות ועוד. קבלת מידע על ידי המבוטח נעשית באמצעות רישום למסלקה הפנסיונית באתר האינטרנט של החברה וקבלת קוד אימות, שבאמצעותו ניתן להגיש בקשה לקבלת מידע על החסכונות. הבקשה מועברת באופן ממוכן ומיידי לכל חברות הביטוח, הפנסיה והגמל, ועל פי תקנות משרד האוצר על הנתונים להתקבל בטווח של עד 3 ימי עסקים. קבלת מידע על ידי סוכן או יועץ או גוף מוסדי נעשית באמצעות ייפוי כוח המתקבל מהחוסך, וכל התקשרות בינם לבין החוסך חייבת על פי התקנות להתחיל בקבלת מידע מלא אודותיו. המסלקה הפנסיונית מסוגלת להעביר לא רק מידע פנסיוני אלא גם לסלוק כספים, כך שהעברות כספי פנסיה וביטוחים על ידי המעסיק בעבור עובדיו יכולים לעבור גם הם דרך המסלקה ישירות לקופות העובדים. כל פעולה במסלקה, בין אם מדובר על קבלת מידע, העברת מסמכים או העברת כספים כרוכה בתשלום. התעריף מפוקח ונקבע על ידי משרד האוצר. אתר האינטרנט הרשמי של המסלקה הפנסיונית המסלקה הפנסיונית באתר משרד האוצר דרור רייך, נס טכנולוגיות השלימה את פיתוח מערכת הממשק למסלקה הפיננסית, באתר TheMarker‏, 9 באפריל 2013 רחלי בינדמן, המהפכה שתפשט ותייעל את ניהול הפנסיה התחילה השבוע, באתר כלכליסט, 1 ביולי 2013 רחלי בינדמן, רק 3,012 חוסכים פרטיים השתמשו במסלקה הפנסיונית ב-2014, באתר כלכליסט, 4 במרץ 2015 רחלי בינדמן, זינוק של כמעט פי 10 במספר החוסכים שנרשמו למסלקה הפנסיונית, באתר כלכליסט, 30 במרץ 2016 אליצפן רוזנברג, הכירו: המהפכה הצרכנית שתחסוך לכם הכי הרבה כסף, באתר ynet, 22 ביולי 2017
טילוצפלוניקס

טילוצפלוניקס (שם מדעי: Tylocephalonyx; מילולית: "ראש עבה בעל טפרים") הוא סוג נכחד של מפריט פרסה ממשפחת הכליקותריים, אשר חי בערבות אמריקה הצפונית בתקופת המיוקן שלפני 15.97-13.6 מיליון שנה מזמננו. הוא הוגדר ב-1979 ובסוג זה נכלל מין אחד - Tylocephalonyx skinneri. הממצאים התגלו במספר אזורים, ביניהם בתצורה "Sheep Creek Formation" בנבדה וב-"Split Rock vertebrate fauna" בויומינג. ממצאים נוספים התגלו באורגון, יוטה, מונטנה וקולורדו. הטילוצפלוניקס היה קרובם של המורופוס ושל האנכילותריום והשתייך כמותם לתת-המשפחה Schizotheriinae. הוא היה יונק מוצק וחסון בגובה 1.8 מטר ומשקל של 600 ק"ג בממוצע. הוא היה בעל גולגולת מחוזקת דמוית "קסדה" של דינוזאורים ממשפחת הפכיצפלוזאוריים. ייתכן שהוא השתמש בכיפתו המוזרה להילחם ביריבים בצורה דומה או לפחות בדומה לכמה מיני פריים ואיילים בעלי מצח נוקשה. כמו שאר הכליקותריים הוא היה בעל זרועות רחבות ובקצוותיהם בלטו טפרים מאונקלים שאיתם תלש ענפים ועלים מהצמחייה שסביבו. טילוצפלוניקס, באתר fossilworks (באנגלית) טילוצפלוניקס, באתר GBIF (באנגלית)